கேள்வி: சங்ககாலத் தண்டனை - மக்கள் மன்றம் வழங்கிய தண்டனை பற்றி விளக்கவும்.
பதில்: * சங்ககாலத்தில் கள்ளூர் மக்கள் மன்றம் பெண்ணைக் காதலித்துப் பழகியபின் இல்லையென்று மறுத்த குற்றம் செய்தவனை ஊர்மரத்திலே கட்டித் தலையில் சுண்ணாம்பு நீறு கொட்டித் தண்ணீர் ஊற்றி அவன் அழகை அழித்துத் சங்ககாலத் தீர்ப்பு வழங்கித் தண்டித்திருக்கிறார்கள் * அன்னி மிஞிலியின் தந்தை மாடு மேய்த்துக்கொண்டிருந்தான். அவன் சோர்ந்திருந்தபோது அவனது மாடு அடுத்தவர் விளைச்சலை மேய்ந்துவிட்டது என்பதற்குத் தண்டனையாக மேய்த்தவனின் கண்ணையே தோண்டும் தண்டனை வழங்கப்பட்டிருக்கிறது. * வரைவின் மகளிர் தவறு செய்தால் அவர் தலையில் சுட்ட ஏழு செங்கற்களை ஏற்றி ஊரைச் சுற்றிக் கொண்டு வருவர். "மற்றவன் றன்னால் மணிமே கலைதனைப், பொற்றேர்க் கொண்டு போதே னாகிற், சுடும ணேற்றி யாங்குஞ்சூழ் போகி, வடு வொடு வாழு மடந்தையர் தம்மோ, டனையே னாகி யரங்கக் கூத்தியர் மனையகம் புகாஅ மரபினள்" - சித்திராபதி கூற்று - மணிமேகலை - 18 உதயகுமரன் அம்பலம் புக்க காதை குற்றம் சுமத்தப்பட்டு தலையில் சுட்டமண் செங்கல் ஏற்றிக் கொண்டுவரப்படாத பொதுமகளிர் மதுரையில் வாழ்ந்ததாகச் சிலப்பதிகாரம் குறிப்பிடுகிறது. சுடுமண் ஏறா வடு நீங்கு சிறப்பின் முடி அரசு ஒடுங்கும் கடி மனை வாழ்க்கை - சிலப்பதிகாரம் - ஊர்காண் காதை